Európska únia sa musí stať sa menej závislou od ázijských dodávateľov v určitých odvetviach a rozvíjať svoje vlastné hodnotové reťazce v rámci 27-členného bloku. Uviedol to v piatok nemecký minister hospodárstva Peter Altmaier.
"Pandémia nového koronavírusu nás naučila, že Európa musí držať pohromade a diverzifikovať svoje obchodné vzťahy," povedal Altmaier, podľa ktorého Únia potrebuje odolnejšie dodávateľské reťazce, rozvoj hodnotových reťazcov a väčšiu právnu istotu v medzinárodnom obchode.
Vzhľadom na to, že Nemecko v súčasnosti predsedá EÚ, usporiada Altmaier v pondelok (21. septembra) stretnutie kolegov ministrov zodpovedných za obchod so zvláštnym zameraním na globálne dodávateľské reťazce a budúcnosť európskeho oceliarskeho priemyslu. (TASR)